The Kapil Sharma Show: कपिल शर्मा को लेकर भारती सिंह हुई इमोशनल, बोलीं- 'मैंने उन्हें फोन किया और कहा...'  
'द कपिल शर्मा शो' 28 दिसंबर से शुरू
भारती सिंह ने शेयर की बात
शो बंद होने पर की थी फोन पर बात
कॉमेडी किंग कहलाने वाले कॉमेडियन कपिल शर्मा (Kapil Sharma) अपना शो 'द कपिल शर्मा शो' (The Kapil Sharma Show) शुक्रवार से शुरू करने जा रहे हैं. टीवी की मशहूर कॉमेडियन भारती सिंह (Bharti Singh) ने उन्हें लेकर काफी इमोशनल हुई. उन्होंने कपिल के बारे में बात करते हुए कई चीजें शेयर की. भारती सिंह (Bharti Singh) ने लंबे वक्त तक कॉमेडियन कपिल शर्मा के साथ काम किया है और अब वह एक बार फिर उन्हीं के साथ पर्दे पर वापसी करने जा रही हैं. भारती का कहना है कि उन्होंने दोबारा कपिल के साथ काम करने के लिए तकरीबन नौ महीने तक इंतजार किया.
Kya Ranveer ki shaadi mein pahunchaya tha Bachcha Yadav ne paneer? Dekhiye kya hai unka iss baat par kehna! #TheKapilSharmaShow, 29 Dec se, har Sat-Sun raat 9:30 baje. pic.twitter.com/WVXWsprOa2
 
'द कपिल शर्मा शो' (The Kapil Sharma Show) में भारती, तितली यादव का किरदार निभाती नजर आएंगी. वह कॉमेडियन किकू शारदा (बच्चा यादव) की पत्नी के किरदार में होंगी, जिनके कुल 11 बच्चे हैं. भारती सिंह ने एक बयान में कहा, "मेरे लिए यह इंतजार दर्शकों के इंतजार से ज्यादा था, जब खबरें उड़नी शुरू हुईं (कि कपिल का शो बंद होने जा रहा है) तो मैंने उन्हें फोन किया और कहा कि कोई फर्क नहीं पड़ता दुनिया क्या कह रही है, हम जानते हैं कि आप कैसे हो."

भारती ने कहा, "मैंने उनसे कहा कि मैं उनके साथ काम करना चाहती हूं और उन्होंने कहा, 'हां भारती, जब भी हम वापस आएंगे तो मैं निश्चित तौर पर तुम्हारे और क्रुष्णा के साथ काम करूंगा." ये बातचीत तकरीबन आठ-नौ महीने पहले हुई थी. उन्होंने धैर्यपूर्वक कपिल की वापसी का इंतजार किया. उन्होंने कहा, "अब इंतजार खत्म हो गया है और 29 दिसम्बर से शो का प्रसारण होगा." 'द कपिल शर्मा शो' का प्रसारण सोनी एंटरटेंमेंट टेलीविजन पर शनिवार से होगा.